钦定古今图书集成/理学汇编/学行典/第181卷 > 夏孝先
## 钦定古今图书集成/理学汇编/学行典/第181卷 > 夏孝先

按《严州府志》：“夏孝先，桐庐人。父亡，负土成坟，庐其侧。
一夕，野火燎山，将近茔域，孝先绕墓号恸，忽群鸟濡
羽沃灭，寻于火处迸泉一穴，味极甘冽，溉田数百亩。
县令李师旦名之曰孝子泉，号所居曰孝泉乡。”元何
骥子诗云：“三年庐墓孝心纯，物类相孚义感深。烈火
不胜禽翼水，苍天为答吉人心。”